ലോകകപ്പ് യോഗ്യതാ മത്സരം: ഫിഫയും യൂറോപ്യന് ക്ലബ്ബുകളും തമ്മില് തര്ക്കം രാജ്യത്തിനായി കളിക്കാന് തങ്ങളുടെ താരങ്ങളെ വിട്ടുകൊടുക്കില്ലെന്നാണ് ക്ലബ്ബുകള് പ്രഖ്യാപിച്ചത്. തുടര്ന്ന് ക്ലബ്ബുകള്ക്ക് ഇംഗ്ലിഷ് പ്രിമിയര് ലീഗും സ്പാനിഷ് ലാ ലിഗയും പിന്തുണ അറിയിച്ച് രംഗത്തെത്തിയിട്ടുണ്ട്. ലണ്ടന്: ലോകകപ്പ് ഫുട്ബോള് യോഗ്യതാ മത്സരങ്ങള്ക്കു താരങ്ങളെ വിട്ടുകൊടുക്കുന്നതിനെച്ചൊല്ലി തര്ക്കം. ലോക ഫുട്ബോള് ഭരണസമിതിയായ ഫിഫയും യൂറോപ്യന് ക്ലബ്ബുകളും തമ്മിലാണ് തര്ക്കം ഉടലെടുത്തത്. രാജ്യത്തിനായി കളിക്കാന് തങ്ങളുടെ താരങ്ങളെ വിട്ടുകൊടുക്കില്ലെന്നാണ് ക്ലബ്ബുകള് പ്രഖ്യാപിച്ചത്. തുടര്ന്ന് ക്ലബ്ബുകള്ക്ക് ഇംഗ്ലിഷ് പ്രിമിയര് ലീഗും സ്പാനിഷ് ലാ ലിഗയും പിന്തുണ അറിയിച്ച് രംഗത്തെത്തിയിട്ടുണ്ട്. സെപ്റ്റംബറിലും ഒക്ടോബറിലുമായാണു യോഗ്യതാ മത്സരങ്ങള് നടക്കുക. കോവിഡ് ചുവപ്പു പട്ടികയില്പ്പെടുന്ന രാജ്യങ്ങളില് നടക്കുന്ന മത്സരങ്ങളിലേക്കു താരങ്ങളെ അയയ്ക്കില്ലെന്നു പ്രിമിയര് ലീഗ് ക്ലബ്ബുകള് തുടചര്ന്ന പ്രസ്താവനയിറക്കിയിട്ടുണ്ട്. 9 മുതല് 11 ദിവസം വരെ താരങ്ങളെ വിട്ടുകൊടുക്കണമെന്നാണു ഫിഫ നിര്ദേശം. ഈ താരങ്ങള് തിരിച്ചെത്തിയാല് യൂറോപ്പിലെ കര്ശന കോവിഡ് നിയമങ്ങള് മൂലം 10 ദിവസത്തിലധികം ക്വാറന്റീനില് പോകേണ്ടി വരും. ഫലത്തില് 3 ആഴ്ചയോളം ഈ താരങ്ങളുടെ സേവനം ക്ലബ്ബുകള്ക്കു നഷ്ടപ്പെടും. ഇതിനെതിരെയാണു ക്ലബ്ബുകളുടെ പ്രതികരണം.